b'\n_START_ARTICLE_\nComuna S\xc3\xa2g, S\xc4\x83laj\n_START_SECTION_\nA\xc8\x99ezare\n_START_PARAGRAPH_\nComuna S\xc3\xa2g este situat\xc4\x83 \xc3\xaen partea sud-vestic\xc4\x83 a jude\xc8\x9bului S\xc4\x83laj, la contactul Mun\xc8\x9bilor Plopi\xc8\x99ului cu Depresiunea Silvaniei, respectiv cu Depresiunea Plopi\xc8\x99ului. Satele Fize\xc8\x99 \xc8\x99i S\xc3\xa2g sun \xc3\xaen partea de nord-vest acomunei, Mal \xc3\xaen partea de est la intrare dinspre B\xc4\x83ni\xc8\x99or p\xc3\xa2n\xc4\x83 la grani\xc8\x9ba cu jude\xc8\x9bul Cluj, S\xc3\xa2rbi este \xc3\xaencadrat de satele Mal, S\xc3\xa2g \xc8\x99i Tusa, av\xc3\xa2nd cel mai mic teritoriu \xc8\x99i satul Tusa, cu cel mai mare teritoriu este pozi\xc8\x9bionat de-a lungul drumului jude\xc8\x9bean Nu\xc8\x99fal\xc4\x83u-Ciucea, p\xc3\xa2n\xc4\x83 la hotarul cu jude\xc8\x9bele Cluj \xc8\x99i Bihor.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei S\xc3\xa2g se ridic\xc4\x83 la 3.276 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 3.476\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (73,6%). Principalele minorit\xc4\x83\xc8\x9bi sunt cele de romi (20,73%) \xc8\x99i slovaci (2,99%). Pentru 2,63% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (73,78%), dar exist\xc4\x83 \xc8\x99i minorit\xc4\x83\xc8\x9bi de penticostali (13,52%), martori ai lui Iehova (3,91%), romano-catolici (3,11%) \xc8\x99i greco-catolici (2,2%). Pentru 2,72% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nIstoric\n_START_PARAGRAPH_\nDin atest\xc4\x83rile documentare ale a\xc8\x99ez\xc4\x83rilor la nivelul comunei, \xc3\xaen intervalul dintre secolul al XIII-lea \xc8\x99i secolul al XIV-lea, s\xc4\x83p\xc4\x83turile arheologice aduc dovezi materiale ale unor locuiri mult \xc3\xaenainte, astfel, \xc3\xaen satul S\xc3\xa2g s-a descoperit un tezaur monetar datat \xc3\xaen epoca bronzului. Satul S\xc3\xa2g este atestat documentar \xc3\xaen anul 1257 sub denumirea de Terra Szek, Tusa \xc3\xaen anul 1341, S\xc3\xa2bi \xc3\xaen anul 1481, Mal \xc3\xaen anul 1454 \xc8\x99i Fize\xc8\x99 \xc3\xaen anul 1341._NEWLINE_Biserica de lemn din S\xc3\xa2rbi a fost ridicat\xc4\x83 \xc3\xaen anul 1707, perioad\xc4\x83 \xc3\xaen care biserica ortodox\xc4\x83 rom\xc3\xa2n\xc4\x83 este supus\xc4\x83 represaliilor datorate dependen\xc8\x9bei Transilvaniei de regimurile de la Viena \xc8\x99i Budapesta._NEWLINE_Biserica de lemn din Tusa cu hramul "Sf. Arhangheli", a fost construit\xc4\x83 la sf\xc3\xa2r\xc8\x99itul secolul al XVII-leasecolului al XVII-lea, din lemn masiv \xc8\x99i bine conservat\xc4\x83.\n_START_SECTION_\nEconomie\n_START_PARAGRAPH_\nEconomia comunei este predominant agricol\xc4\x83, bazat\xc4\x83 pe cultura plantelor \xc8\x99i cre\xc8\x99terea animalelor, exploatarea f\xc3\xa2ne\xc8\x9belor \xc8\x99i pomicultur\xc4\x83. \xc3\x8en prezent, pe cursul r\xc3\xa2ului Barc\xc4\x83u, la Tusa, se construie\xc8\x99te o nou\xc4\x83 p\xc4\x83str\xc4\x83v\xc4\x83rie ce va avea ca scop cre\xc8\x99terea \xc8\x99i comercializarea pe\xc8\x99telui \xc3\xaen cantit\xc4\x83\xc8\x9bi industriale, spre deosebire de cea veche, ce satisf\xc4\x83cea doar pia\xc8\x9ba local\xc4\x83 \xc8\x99i zonele apropiate.'